โฆษก กอ.รมน.ภาค 4 ยันไม่เคยให้ข่าว 42 คนไทย ติดโควิดจากอินโดฯ 
โฆษก กอ.รมน.ภาค 4 ปฏิเสธไม่เคยให้ข่าว กลุ่มดะวะห์ที่เดินทางกลับมาจากอินโดนีเซีย เมื่อ 6 เม.ย.ติดเชื้อโควิดฯ 42 คน เพราะการแถลงข่าวเรื่องนี้ เป็นหน้าที่ของผู้ที่รัฐบาลมอบหมายวันที่ 8 เม.ย. ผู้สื่อข่าวรายงานจากจ.ยะลา ศูนย์ประชาสัมพันธ์ กอ.รมน.ภาค 4 สน.รายงานว่า ตามที่ได้มีการนำเสนอข่าวผ่านสื่อต่างๆ ว่า พล.ต.ปราโมทย์ พรหมอินทร์ โฆษก กอ.รมน.ภาค 4 ยืนยัน มีกลุ่มดะวะห์ที่เดินทางกลับมาจากประเทศอินโดนีเซีย เมื่อวันที่ 6 เมษายน 2563 ติดเชื้อโควิด-19 จำนวน 42 คน นั้นพลตรี ปราโมทย์ โฆษก กอ.รมน.ภาค 4 ได้ออกมายืนยันว่า ไม่เคยให้สัมภาษณ์หรือให้ข่าวในประเด็นดังกล่าว ตามที่ได้มีการนำเสนอข่าวแต่อย่างใด ทั้งนี้เพราะการแถลงข่าวยืนยันคนติดเชื้อ เป็นหน้าที่ผู้ที่รัฐบาลได้มอบหมายอย่างไรก็ตาม ในห้วงที่ผ่านได้ชี้แจงการเข้าตรวจการเตรียมการและสังเกตการณ์การคัดกรองของ ผอ.รมน.ภาค 4 และการคัดแยกผู้เดินทางไปกักตัว ณ สถานที่ที่แต่ละจังหวัดเป็นผู้กำหนดแล้วทั้งนี้ ในการแถลงของ นายแพทย์ทวีศิลป์ วิษณุโยธิน โฆษกกระทรวงสาธารณสุข ในฐานะโฆษกศูนย์โควิด-19 (ศบค.)สถานการณ์โควิด-19 ประจำวันที่ 8 เม.ย.พบผู้ติดเชื้อเพิ่ม 111 ราย รวมยอดสะสม 2369 ราย เสียชีวิตเพิ่ม 3 ศพ รวมมีผู้เสียชีวิต 30 ศพ รักษาหายแล้ว 888 รายพร้อมเน้นย้ำ จับตาดูคนไทย ที่เดินทางกลับมาจากต่างประเทศ ทั้ง อินโดนีเซีย กาตาร์ และที่อื่นๆ ด้วย ซึ่งตรวจพบติดเชื้อโควิด-19 เพิ่มถึง 42 ราย จากกลุ่มนี้
โฆษก กอ.รมน.ภาค 4 ปฏิเสธไม่เคยให้ข่าว กลุ่มดะวะห์ที่เดินทางกลับมาจากอินโดนีเซีย เมื่อ 6 เม.ย.ติดเชื้อโควิดฯ 42 คน เพราะการแถลงข่าวเรื่องนี้ เป็นหน้าที่ของผู้ที่รัฐบาลมอบหมาย
โควิด-19 จีน,โควิด-19,ไวรัสโคโรนา,COVID-19,ยอดผู้ติดเชื้อโควิด-19,ข่าวทั่วไป